section_heading: Povijest
paragraph_text: Početkom 90-ih godina 20. stoljeća i uspostavom samostalne Republike Hrvatske dogodila se velika promjena, jer je dotadašnje takozvano društveno poduzeće MTČ privatizirano. Postupak pretvorbe i privatizacije se zbog svoje složenosti odvijao nekoliko godina pa je Međimurska trikotaža Čakovec upisana u sudski registar Okružnog privrednog suda u Varaždinu, pod brojem registarskog uloška 1-154, kao Međimurska trikotaža dioničko društvo, Čakovec, a rješenjem Trgovačkog suda u Varaždinu od 30. studenoga 1995. provedeno je usklađenje općih akata sa Zakonom o trgovačkim društvima. mini|desno|250px|Jedna od MTČ-ovih prodavaonica u [[Čakovec|Čakovcu]]